# Misingi ya Biblia – Moduli ya Sita – Ufalme wa Mungu katika Agano Jipya

**Maswali ya Kujadili**

1. Jambo gani la muhimu zaidi umejifunza katika somo hili ama jambo ambalo hukulielewa vizuri katika somo hili.
2. Kwa jinsi gani madokezo ya habari njema za ufalme wa Mungu yanaathiri jinsi unavyoishi katika hali zako za sasa?
3. Mungu ana ukuu thabiti juu ya viumbe vyote. Wewe hutoa mwitikio gani kuhusiana na kweli hii katika mazingira magumu, kama vile majanga ya asili, magonjwa, umaskini, mateso, vita, na udharimu?
4. Je, kwa namna gani kushindwa kwako binafsi kumekufanya uithamini zaidi kazi ya Kristo?
5. Tunavyosubiria ushindi wa mwisho wa Mungu na kushindwa kwa adui zake, unawezaje kubaki na tumaini na uaminifu kwa Mungu?
6. Unawezaje kuwatia moyo wengine wabaki na tumaini kwa ushindi wa mwisho dhidi ya adui za Mungu utakaokuja Yesu atakaporudi?
7. Orodhesha vizuizi, mapambano, na/ama ngome alizokukomboa Mungu dhidi yake. Je, ukombozi huu umebadilisha jinsi unavyowahudumia wengine? Fafanua jibu lako.
8. Mtazamo wa kibiblia wa “tayari lakini bado,” unakusaidiaje kuishi maisha ya Kikristo kwa uaminifu katika ulimwengu huu ualioanguka?
9. Je, utofauti kati ya maadui wa kiroho na wa kibinadamu unakusaidia kupanda huduma ya kanisa na huduma yako mwenyewe? Kwa namna gani?
10. Tunapoutazamia ukombozi wa mwisho dhidi ya adui za Mungu, je, kutazamia kwako kwa siku hii kunakuhamasishaje kuvumilia?

**TAARIFA YA MAPITIO:** “Waamini wengi wa Makanisa ya Kiinjili leo hufikiri kwamba habari njema, ama injili, ni maelezo ya hatua ambazo mtu anapaswa kuzifuata ili kupata wokovu katika Kristo. Lakini hili si wazo ambalo Yesu alikuwa nalo akilini mwake. Kwa kadiri itupasavyo kushirikisha jinsi ya kuwa mfuasi wa Kristo, habari njema katika Maandiko zinahusu jambo la muhimu zaidi. Badala ya kurejelea kwa wokovu wa mtu mmoja ama kundi la watu, injili ni ni habari njema za ushindi kwa ajili ya ufalme wa Mungu” (uk. 2 wa Andiko).

UCHUNGUZI KIFANI: Miaka mingi iliyopita alikuwepo mfalme aliyetawala himaya ambayo hata maskini walihudumiwa. Raia wa himaya hii nzuri walikuwa na furaha. Kulikuwa pia na mfalme muovu aliyetawala himaya ambayo watu walikandamizwa na kudhulumiwa. Alikuwa akijaribu kuishinda himaya njema ili awe mfalme wa himaya zote. Siku moja mfalme mwema na jeshi lake waliyashinda majeshi ya uovu. Bado kulikuwa na vikosi vya watu kutoka jeshi ovu vikijaribu kurejesha himaya yao, lakini ilikuwa wazi kwamba hawakuwa na tumaini. Mfame mwema alitoa masharti ya kujisalimisha kwa yeyote aliyetaka kujiunga na ufalme wake mzuri. Wengine wote wangefukuzwa. Baadhi walikubali masharti yake na kujiunga na ufame mzuri.

MASWALI YA TAFAKARI:

1. Jadili tofauti kati ya ushindi dhidi ya ufalme mbaya na kuingia kwa watu kutoka ufalme mbaya kuingia katika ufalme mzuri. Injili inagusa watu binafsi, lakini pia ulimwengu mzima.
2. Tafakari pamoja na jumuia yako juu ya hili. Sehemu ya injili ni kwamba siku moja ulimwengu utafanywa upya. Shetani hataweza kuutawala ulimwengu. Ndiyo, utaangamizwa kwa moto, lakini kutokana na huo utakuja ulimwengu mpya uliotajwa katika Isaya 65 na Ufunuo 21.
3. Sehemu nyingine ya injili ni kwamba watu wa Mungu watakuwa na miili mipya yenye utukufu mkubwa zaidi na pia uwezo mkubwa zaidi inayokwenda zaidi ya kile ambacho miili inaweza kufanya sasa (2 Wakorintho 15).
4. Watu wanafikiri nini katika utamaduni wako kuhusu maana ya “injili”?
5. Watu wanafikiri nini katika kanisa lako kuhusu maana ya “injili”?
6. Umefikiri nini juu ya maana ya “injili”?
7. Je, somo hili limebadili uelewa wako wa “injili”? Elezea na ujadili na jumuia yako ya kujisomea.

Mazoezi ya vitendo

* Zungumzia injili na waamini na ujumuishe upeo mpana na wa kuvutia unaojumuishwa. Tazama mwitikio wao.
* Fanya vivyo hivyo kwa asiyeamini. Tazama mwitikio wao. Boresha uwasilishaji wako ili kuufanya uwe na ufanisi zaidi.